উপজেলার উত্তর সীমান্তে বিশাল এলাকাজুড়ে গারো পাহাড়। এখানে প্রায় ৫-৬ হাজার একর জমি পতিত। দুধ উৎপাদনে রয়েছে এলাকাটির উজ্জ্বল সম্ভাবনা। অথচ দেশের দুধের চাহিদা মেটাতে আমদানি করতে হচ্ছে শত শত কোটি টাকার গুঁড়োদুধ। প্রায় অর্ধশত ব্র্যান্ডের গুঁড়োদুধ বাজার দখল করে রেখেছে। দেশে উৎপাদিত দুধ দিয়ে চাহিদার চার ভাগের একভাগও পূরণ সম্ভব নয় বলে সম্প্রতি গুঁড়োদুধ বাজারজাতকারী এজেন্ট ও বিক্রেতাসহ একাধিক সূত্রে জানা গেছে।